2019.gada .februārī Noteikumi Nr.

Rīgā (prot. Nr. .§)

**Cūku snieguma pārbaudes kārtība**

Izdoti saskaņā ar Dzīvnieku audzēšanas un

ciltsdarba likuma 13. panta pirmo daļu

1. Noteikumi nosaka šķirnes un krustojuma cūku snieguma pārbaudes kārtību.
2. Šķirnes lauksaimniecības dzīvnieku audzētāju biedrība (turpmāk – biedrība) un krustojuma cūku audzētāju organizācija (turpmāk – organizācija), kas atzīta saskaņā ar normatīvajiem aktiem par šķirnes lauksaimniecības dzīvnieku audzētāju biedrības un krustojuma cūku audzētāju organizācijas atzīšanas kārtību, kā arī audzēšanas programmas apstiprināšanas kārtību, uztur snieguma pārbaudes datu uzskaites datubāzi (turpmāk – datubāze) un nodrošina snieguma pārbaudes datu apstrādi.
3. Snieguma pārbaudes gads sākas 1. janvārī un beidzas 31. decembrī.

4. Snieguma pārbaudes datus reģistrē cūku audzēšanas saimniecībā (turpmāk – saimniecība), kurai ir noslēgta vienošanās ar biedrību vai organizāciju par tādas audzēšanas programmas īstenošanu, kas apstiprināta dzīvnieku audzēšanu un ciltsdarbu regulējošajos normatīvajos aktos noteiktajā kārtībā.

1. Saimniecībā snieguma datus reģistrē fiziska persona, kas saņēmusi sertifikātu vai apliecību cūku pārraudzībai, (turpmāk – pārraugs) un fiziska persona, kas saņēmusi sertifikātu cūku vērtēšanai, (turpmāk – vērtēšanas eksperts) atbilstoši normatīvajiem aktiem par izglītības un profesionālās kvalifikācijas prasībām fiziskajām personām, kas nodarbojas ar lauksaimniecības dzīvnieku vērtēšanu, snieguma pārbaudi un pārraudzību, mākslīgo apsēklošanu, olšūnu un embriju transplantāciju, šo personu apmācības kārtību, kā arī attiecīgo sertifikātu un apliecību izsniegšanas, apturēšanas, anulēšanas un atsaukšanas kārtību.

6. Pārraugs saimniecībās par vaislas sivēnmātēm reģistrē šādus snieguma pārbaudes datus:

6.1. sēklošanas datumu;

6.2. kuiļa identifikācijas numuru;

6.3. atnešanās datumu;

6.4. metiena numuru;

6.5. auglību:

6.5.1. dzīvu dzimušo sivēnu skaitu;

6.5.2. nedzīvu dzimušo sivēnu skaitu;

6.5.3. dzīvot nespējīgo sivēnu skaitu.

6.6. pielikto vai atņemto sivēnu skaitu;

6.7. atšķirto sivēnu skaitu un atšķiršanas datumu.

1. Vērtēšanas eksperts un pārraugs papildus šo noteikumu 6. punktā minētajiem snieguma pārbaudes datiem šķirnes cūku audzēšanas saimniecībā uzskaita snieguma pārbaudes datus par jauncūkām un sivēnmātēm atbilstoši audzēšanas programmā noteiktajām prasībām.
2. Ne retāk kā reizi mēnesī pārraugs datubāzē reģistrē šo noteikumu 6. un 7.punktā minētos datus, bet vērtēšanas eksperts – šo noteikumu 7. punktā minētos vērtēšanas datus.
3. Biedrība un organizācija atbilstoši normatīvajiem aktiem par datu aizsardzību nodrošina autorizētu pieeju datubāzei ganāmpulka īpašniekam, pārraugam un vērtēšanas ekspertam.
4. Biedrība un organizācija katru gadu līdz 15. februārim iesniedz Lauksaimniecības datu centrā (turpmāk – datu centrs) snieguma pārbaudes datu kopsavilkumu par iepriekšējo snieguma pārbaudes gadu, tajā norādot šādu informāciju:
5. 1. saimniecības nosaukumu;
   1. ganāmpulka reģistrācijas numuru;
   2. sivēnmāšu skaitu;
   3. auglību:

10.4.1. dzīvu dzimušo sivēnu skaitu;

10.4.2. nedzīvu dzimušo sivēnu skaitu;

10.4.3. dzīvot nespējīgo sivēnu skaitu;

10.4.4. vidēji atšķirto sivēnu skaitu metienā;

10.4.5. sivēnu krišanu līdz atšķiršanai (procentos).

1. Datu centrs septiņu darba dienu laikā pēc šo noteikumu 10. punktā minētā snieguma pārbaudes datu kopsavilkuma saņemšanas to ievieto savā tīmekļvietnē.

Ministru prezidents Arturs Krišjānis Kariņš

Zemkopības ministrs Kaspars Gerhards